
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 474 

6 Σεπτεμβρίου 2010 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κήρυξη ως αναδασωτέας έκτασης εμβαδού 1,953 στρ. 
στη θέση «Βουλιαγμένη Κινέττας» Περιφέρειας 

Δήμου Μεγάρων Αττικής. 1 

Κήρυξη ως αναδασωτέας έκτασης εμβαδού 0,387 
στρ. στη θέση «Πανόραμα 2 Κινέττας» Περιφέρει¬ 
ας Δήμου Μεγάρων Αττικής. 2 

Κήρυξη ως αναδασωτέας έκτασης εμβαδού ενός 
κόμμα μηδέν εφτά (1,07) στρεμμάτων, στη θέση 
«Μεριές-Αλώνες», Δημ. Διαμ. Σπαρτύλα, Περιφ. Δή¬ 
μου Φαιάκων Ν. Κέρκυρας. 3 

Καθορισμός χρήσεων παραχωρούμενωνδημόσιων 
εκτάσεων. 4 


ΑΠΟΦΑΣΕΙ Σ 

Αριθμ. 2534 (1) 


Κήρυξη ως αναδασωτέας έκτασης εμβαδού 1,953 στρ. 
στη θέση «Βουλιαγμένη Κινέττας» Περιφέρειας Δή¬ 
μου Μεγάρων Αττικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΓΙΚΗΣ 

Έχοντας υπόψη: 

1. Τις περί Διοικητικής Αποκέντρωσης διατάξεις του 
ν. 3200/1955, όπως τροποποιήθηκε μεταγενέστερα και 
ισχύει. 

2. Τον Ν.2503/97 «Διοίκηση, Οργάνωση Περιφέρειας 
κ,λ.π.». 


3. Τις διατάξεις του Ν. 998/79 «Περί προστασίας των 
δασών και δασικών εν γένει εκτάσεων της χώρας» και 
συγκεκριμένα του άρθρου 41 παρ.1 και του άρθρου 38 
παρί. 

4. Τις υπ’ αριθμ. 160417/1180/8-7-80 και 182447/3049/ 
24-9-80 διαταγές Υπ. Γεωργίας. 

5. Την υπ’ αριθμ’ 2786/9.7.2010 πρόταση του Δασαρχεί¬ 
ου Μεγάρων και τη σχετική εισήγηση της Διεύθυνσης 
Δασών Δυτ. Αττικής, αποφασίζουμε: 

Κηρύσσουμε ως αναδασωτέα λόγω εκχέρσωσης, με 
σκοπό τη διατήρηση του χαρακτήρα του δάσους ώστε 
να αποκλεισθεί η διάθεση της για άλλο σκοπό, την 
έκταση δάσους εμβαδού ενός στρέμματος και εννια- 
κοσίων πενήντα τριών χιλιοστών του στρέμματος (1,953 
στρεμ.) που βρίσκεται στη θέση «Βουλιαγμένη Κινέττας» 
Περιφέρειας Δήμου Μεγάρων Αττικής και προσδιορί¬ 
ζεται με στοιχεία Α, Β, Γ, Δ, Α στο τοπ. διάγραμμα κλ. 
1:500 και στην πιν. Γ.Υ. Σ. 6359/4 κλ. 1.5000, τα οποία 
αποτελούν αναπόσπαστο μέρος της απόφασης αυτής 
και συνορεύει: 

Ανατολικά: Με μη δασική έκταση. 

Δυτικά: Με δρόμο, δάσος και μη δασική έκταση. 

Βόρεια: Με μη δασική έκταση. 

Νότια: Με δάσος πεύκης και οικία. 

Η αποκατάσταση της βλάστησης θα γίνει με φυσική 
αναγέννηση ή με πρόγραμμα τεχνητής αναδάσωσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 2010 

Ο Γ ενικός Γ ραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 

Αριθμ. 2535 (2) 

Κήρυξη ως αναδασωτέας έκτασης εμβαδού 0,387 στρ. 
στη θέση «Πανόραμα 2 Κινέττας» Περιφέρειας Δή¬ 
μου Μεγάρων Αττικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις περί Διοικητικής Αποκέντρωσης διατάξεις του 
ν. 3200/1955, όπως τροποποιήθηκε μεταγενέστερα και 
ισχύει. 

2. Τον Ν.2503/97 «Διοίκηση, Οργάνωση Περιφέρειας 
κ.λ.π.». 

3. Τις διατάξεις του Ν.998/79 «Περί προστασίας των 
δασών και δασικών εν γένει εκτάσεων της χώρας» και 
συγκεκριμένα του άρθρου 41 παρ.1 και του άρθρου 38 
παρ. 1. 

4. Τις υπ’ αριθμ. 160417/1180/8-7-80 και 182447/3049/ 
24-9-80 διαταγές Υπ. Γεωργίας. 

5. Την υπ’ αριθμ’ 2566/8.7.2010 πρόταση του Δασαρχεί¬ 
ου Μεγάρων και τη σχετική εισήγηση της Διεύθυνσης 
Δασών Δυτ. Αττικής, αποφασίζουμε: 


Κηρύσσουμε ως αναδασωτέα λόγω εκχέρσωσης, με 
σκοπό τη διατήρηση του χαρακτήρα του δάσους ώστε 
να αποκλεισθεί η διάθεση της για άλλο σκοπό, την 
έκταση δάσους εμβαδού τριακοσίων ογδόντα επτά χι¬ 
λιοστών του στρέμματος (0,387 οτρεμ.) που βρίσκεται 
στη θέση «Πανόραμα 2 Κινέττας» Περιφέρειας Δήμου 
Μεγάρων Αττικής και προσδιορίζεται με στοιχεία Α, Β, Γ, 
Δ, Ε, ΣΤ, Ζ, Α στο τοπ. διάγραμμα κλ. 1:500 και στην πιν. 
Γ.Υ.Σ. 6450/1 & 3 κλ. 1:5000, τα οποία αποτελούν αναπό¬ 
σπαστο μέρος της απόφασης αυτής και συνορεύει: 

Ανατολικά: Με δρόμο. 

Δυτικά: Με δάσος-ρέμα. 

Βόρεια: Με δρόμο. 

Νότια: Με οικία. 

Η αποκατάσταση της βλάστησης θα γίνει με φυσική 
αναγέννηση ή με πρόγραμμα τεχνητής αναδάσωσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 2010 

Ο Γ ενικός Γ ραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 

ΤΟΠΟΓΡΑΦΙΚΟ ΔΙΑΓΡΑΜΜΑ 

Έκτασης, με στοιχεία Α,Β,Γ,Δ,Ε,ΣΤ,Ζ,Α εμβαδού 0,387στρ., η οποία εκχερσώθηκε στη θέση 
«Πανόραμα 2 Κινέττας» της περιφέρειας Δήμου Μεγάρων και προτείνεται να κηρυχθεί 

αναδασωτέα _ 


Τοπογραφικό διάγραμμα 
Κλ. 1:500 


απόσπασμα χάρτη ΓΎΣ 1:5000 
αρ.Φ.Χ.6450/1 &3 

Αριθμ. οικ. 15242 (3) 

Κήρυξη ως αναδασωτέας έκτασης εμβαδού ενός κόμ¬ 
μα μηδέν εφτά (1,07) στρεμμάτων, στη θέση «Μερι- 
ές-Αλώνες», Δημ. Διαμ. Σπαρτύλα, Περιφ. Δήμου Φαι- 
άκων Ν. Κέρκυρας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

Τις διατάξεις: 1. Του άρθρου 24 παρ.1 και του άρθρου 
117 παρ. 3 του Συντάγματος. 

2. Του Ν. 3200/55 περί διοικητικής αποκέντρωσης όπως 
τροποποιήθηκε και συμπληρώθηκε μεταγενέστερα με 
το Ν.Δ. 532/70. 

3. Τον Ν. 2503/30-5-97 «Διοίκηση, οργάνωση, στελέ- 
χωση της Περιφέρειας κλ.π.». 

4. Του Ν. 998/79 «περί προστασίας των δασών κ.τ.λ.» 
και ειδικότερα: α) του άρθρου 41 παρ. 1, β) του άρθρου 
38 παρ. 1 όπως τροποποιήθηκαν μέχρι σήμερα. 

5. Του Ν. 3208/2003 του Ν. 3818/2010. 

6. ις διαταγές του Υπουργείου Γεωργίας: α) 160417/1180/ 
8-7-1980, β) 182447/3049/24-9-1980. 

7..Την αριθμ. οικ. 3029/8-3-2005 Απόφαση Γ.Γ.Π.Ι.Ν με 
θέμα «Παράταση προθεσμίας κήρυξης εκτάσεων ως 
αναδασωτέων». 

8. Την αριθμ. 13967/13967/4-8-2010 πρόταση της Διεύθυνσης 
Δασών Κέρκυρας σχετικά με την κήρυξη ως αναδασωτέας 
της αναφερόμενης στο θέμα έκτασης αποφασίζουμε: 


Κηρύσσουμε ως αναδασωτέα την παραπάνω δασικού 
χαρακτήρα έκταση, εμβαδού ενός κόμμα μηδέν εφτά 
(1,07) στρεμμάτων. Η έκταση αυτή βρίσκεται στη θέση 
«Μεριές-Αλώνες», Δημ. Διαμ. Σπαρτύλα, Περιφ. Δήμου 
Φαιάκων Ν. Κέρκυρας, απεικονίζεται με στοιχεία (1, 2,..., 
9,10,1) στο προσαρτημένο στην παρούσα απόφαση μας 
Τοπογρ. Διάγραμμα και έχει όρια: 

ΒΟΡΕΙΑ: Αγροτικού χαρακτήρα έκταση, σύμφωνα με 
την αριθμ. 7573/7573/4-6-2010 πράξη χαρακτηρισμού 
Διεύθυνσης Δασών Ν. Κέρκυρας. 

ΝΟΤΙΑ: Δασικού χαρακτήρα έκταση. 

ΑΝΑΤΟΛΙΚΑ: Δασικού χαρακτήρα έκταση. 

ΔΥΤΙΚΑ: Ελαιόκτημα. 

Σκοποί της κήρυξης της ανωτέρω έκτασης ως ανα¬ 
δασωτέας είναι η διατήρηση του δασικού χαρακτήρα 
αυτής, ο αποκλεισμός διάθεσης της για άλλη χρήση και 
η αποκατάσταση της καταστραφείσας, από παράνομη 
αποψίλωση, δασικής βλάστησης, αποτελούμενης από 
πουρνάρι, σχοίνο, κουμαριά και αγριελιά, η οποία έγινε 
σε ανύποπτο χρονικό διάστημα και διαπιστώθηκε στις 
19/7/2010. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 17 Αυγούστου 2010 

Ο Γ ενικός Γ ραμματέας Περιφέρειας 
ΚΩΝΣΤΑΝΤΙΝΟΣ ΓΕΩΡΓΑΛΙΔΗΣ 

ΚΡΙΚΗ -ΓΑΤΣΟΥΛΗ ΟΛΓΑ 

ΙΑΛΜΑ ΑΝΝΑ ΣΑΜΙΟΣ - ΣΑΜ ΓΕΩΡΓΙΟΣ ΔΑΣΟΛΟΓΟΣ ΓΕΩΡΓΑΛΙΔΗΣ ΚΩΝΣΤΑΝΤΙΝΟΣ 

ΔΑΣΟΠΟΝΟΣ ΔΑΣΟΛΟΓΟΣ 

Αριθμ. ΔΠΠ 4372 (4) 

Καθορισμός χρήσεων παραχωρούμενων 
δημόσιων εκτάσεων. 

Ο ΝΟΜΑΡΧΗΣ ΡΟΔΟΠΗΣ 

Έχοντας υπόψη: 

1. Τις διατάξεις του άρθρου 62 του Π.Δ. 30/96 (ΦΕΚ 
21Α796). 

2. Τις διατάξεις του άρθρου 6 του Ν. 994/79. 

3. Τις διατάξεις του άρθρου 3 του Ν. 1512/85 περί κα¬ 
θορισμού χρήσεων παραχωρούμενων δημόσιων εκτά¬ 
σεων. 

4. Το υπ’ αριθμ. πρωτ 8950/17-8-2010 έγγραψο της 
Διεύθυνσης Γεωργικής Ανάπτυξης Περιφέρειας ΑΜ-Θ, με 
το οποίο ζητείται ο καθορισμός χρήσης γης για το υπ’ 
αριθμ. 1214γ τεμάχιο, έκτασης 200τ.μ. του αγροκτήματος 
Χαμηλού Ν. Ροδόπης, προοριζόμενο να παραχωρηθεί 
στον Δήμο Σαπών Ν. Ροδόπης για την ανόρυξη υδρευ- 
τικής γεώτρησης και κατασκευή αντλιοστασίου. 

5. Το υπ’ αριθμ. 7395/21-6-2010 έγγραφο της Διεύθυν¬ 
σης Αγροτικής Ανάπτυξης Ν. Ροδόπης. 

6. Το υπ’ αριθμ. 1236/26-07-2010 έγγραφο της Διεύ¬ 
θυνσης Τοπογραφικής Ν. Ροδόπης με συν. απόσπασμα 
τοπογραφικού διαγράμματος Αγρ/τος Χαμηλό Ν. Ρο¬ 
δόπης. 

7. Το υπ’ αριθμ. 3025/20-7-2010 έγγραφο της ΙΘ' Εφο¬ 
ρείας Προϊστορικών και Κλασικών Αρχαιοτήτων. 

8. Το υπ’ αριθμ. 723/17-06-2010 έγγραφο της Διεύθυν¬ 
σης Τουρισμού ΑΜ.Θ 


9. Το υπ’ αριθμ. 1767/16-06-2010 έγγραφο της Διεύθυν¬ 
σης Υγείας Ν. Ροδόπης 

10. Το υπ’ αριθμ. 32269/2267/11-8-2010 έγγραφο της 
Διεύθυνσης Δασών Περιφέρειας ΑΜ.Θ. 

11. Το υπ’αριθμ. ΔΠΠ 2803/17-06-2010 έγγραφο της Δι¬ 
εύθυνσης Πολεοδομίας Περιβάλλοντος Ν. Ροδόπης. 

12. Την υπ’αριθμ. 61/2010 απόφαση του Δημοτικού Συμ¬ 
βουλίου Σαπών Ν. Ροδόπης, αποφασίζουμε: 

1. Καθορίζουμε την χρήση για το υπ’ αριθμ. 1214γ τεμά¬ 
χιο έκτασης 200 τ.μ., όπως εμφαίνεται στο απόσπασμα 
διαγράμματος αγροκτήματος Χαμηλό Ν. Ροδόπης, έτους 
1970 της Διεύθυνσης Τοπογραφικής Ν. Ροδόπης, σαν 
κοινωφελή, προκειμένου να παραχωρηθεί στον Δήμο 
Σαπών Ν. Ροδόπης, για την ανόρυξη υδρευτικής εφε¬ 
δρικής γεώτρησης και αντλιοστασίου, σύμφωνα με το 
άρθρο 6 του Ν. 994/79. 

2. Η απόφαση αυτή αφορά μόνο τον προσδιορισμό 
χρήσης γης της συγκεκριμένης έκτασης, σύμφωνα με 
το άρθρο 3 του Ν. 1512/85 και δεν απαλλάσσει τον εν¬ 
διαφερόμενο από τις προβλεπόμενες από την κείμενη 
νομοθεσία άδειες και εγκρίσεις για την ολοκλήρωση 
της παραχώρησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 26 Αυγούστου 2010 
Ο Νομάρχης κ.α.α. 

Ο Νόμιμος Αναπληρωτής Αντινομάρχης 
ΚΩΝΣΤΑΝΤΙΝΟΣ ΚΑΤΣΙΜΙΓΑΣ 

ΟΡ&Η 


Αριθ.Πρωτ: 03 


ΕΛΛΗΝΙΚΗ ΔΗΜΟΚΡΑΤΙΑ 1 

ΠΕΡΙΦΕΡΕΙΑ ΑΝ. ΜΑΚΕΔ.-ΘΡΑΚΗΣ 
ΝΟΜΟΣ ΡΟΔΟΠΗΣ 

ΝΟΜ/ΚΗ ΑΥΤΟΔ/ΣΗ ΡΟΔΟΠΗΣ-ΕΒΡΟΥ 
ΝΟΜ/ΚΟ ΔΙΑΜ/ΣΜΑ ΡΟΔΟΠΗΣ 
Δ/ΝΣΗ: ΤΟΠΟΓΡ ΑΦΙΚΗΣ 


ΑΠΟΣΠΑΣΜΑ 
, 7 ΔΙΑΝΟΜΗ /<? το 


ΤΜΗΜΑ: ΤΕΧΝΙΚΟΥ ΑΡΧΕΙΟΥ 

ΚΑΙ ΚΤΗΜΑΤΟΛΟΓΙΩΝ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό §2% 


ΚΛΙΜΑΚΑ 1:5000 


ΥΠΟΜΝΗΜΑ 

























